བསམ་འཆརདུ།རང་རྒྱལ་ནི་མི་རིགས་མང་ལ་གཅིག་གྱུར་ཡིན་པའི་རྒྱལ་ཁབ་ཅིག་ཡིན་པའི་གཞི་རྩའི་གནས་ཚུལ་རྒྱུས་ཟབ་མོ་ལེན་དགོས་ཏེ།རང་རྒྱལ་ནི་རྒྱལ་ཡོངས་ཀྱི་རིགས་སོ་སོའི་མི་དམངས་ཀྱིས་མཉམ་དུ་བསྐྲུན་པའི་རྒྱལ་ཁབ་ཡིན་པ་དང་།རྒྱུན་རིང་བའི་ལོ་རྒྱུས་ནང་དུ་མི་རིགས་སོ་སོའི་མེས་རྒྱལ་གྱི་མངའ་ཁོངས་རྒྱ་ཆེན་པོ་བསྐྱེད་དེ་ཀྲུང་ཧྭའི་རིག་གནས་མཚར་སྡུག་ལྡན་པ་མཉམ་དུ་བསྐྲུན་ཡོད་ལ།དེས་ཐུན་མོང་གིས་ཧུར་བརྩོན་དང་མཉམ་དུ་ཡར་རྒྱས་གོང་འཕེལ་འགྲོ་བའི་ཀྲུང་ཧྭ་མི་རིགས་ཀྱི་སྣ་མང་ལ་གཞི་གཅིག་པའི་རྣམ་པ་འདི་གྲུབ་པ་ཡིན།ཕྱོགས་ཡོངས་ནས་ཀྲུང་གོའི་ཁྱད་ཆོས་ལྡན་པའི་མི་རིགས་ཀྱི་གནད་དོན་ཐག་གཅོད་ཡང་དག་པའི་རྩ་བའི་ནང་དོན་གྱི་མཐིལ་གོ་དགོས་ན།རྩ་བའི་རེ་བ་འདི་དག་དམ་དུ་འཛིན་དགོས་ཏེ།དེ་ཡང་ཏང་གི་འགོ་ཁྲིད་རྒྱུ་རྒྱུན་འཁྱོངས་བྱེད་དགོས་པ་དང་།ཀྲུང་གོའི་ཁྱད་ཆོས་ལྡན་པའི་སྤྱི་ཚོགས་རིང་ལུགས་ཀྱི་ལམ་བུ་རྒྱུན་འཁྱོངས་བྱེད་དགོས་པ།མེས་རྒྱལ་གཅིག་གྱུར་ལ་སྲུང་སྐྱོང་བྱ་རྒྱུ་རྒྱུན་འཁྱོངས་བྱེད་དགོས་པ།མི་རིགས་ཁག་འདྲ་མཉམ་ཡོང་རྒྱུར་རྒྱུན་འཁྱོངས་བྱེད་པ།མི་རིགས་ས་ཁུལ་གྱི་རང་སྐྱོང་ལམ་ལུགས་རྒྱུན་འཁྱོངས་དང་འཐུས་སྒོ་ཚང་དུ་གཏོང་བ།མི་རིགས་ཁག་མཉམ་དུ་མཐུན་སྒྲིལ་ཧུར་ཐག་དང་དར་རྒྱས་གོང་འཕེལ་ཡོང་རྒྱུ་རྒྱུན་འཁྱོངས་བྱེད་པ།ཀྲུང་ཧྭ་མི་རིགས་ཀྱི་ཐུན་མོང་གི་གཞི་རྩའི་བསམ་བློ་འཛུགས་སྐྱོང་བྱ་རྒྱུ་རྒྱུན་འཁྱོངས་བྱེད་དགོས་པ་དང་།ཁྲིམས་ལྟར་རྒྱལ་ཁབ་སྐྱོང་རྒྱུ་རྒྱུན་འཁྱོངས་བྱེད་དགོས་པ།ད་ཆའི་རང་རྒྱལ་གྱི་མི་རིགས་ལས་དོན་གྱི་དུས་སྐབས་རང་བཞིན་གྱི་ཁྱད་ཆོས་ལ་ངོས་འཛིན་ཟབ་མོ་བྱེད་དགོས་པ་སྟེ།བསྒྱུར་བཅོས་སྒོ་འབྱེད་དང་སྤྱི་ཚོགས་རིང་ལུགས་ཀྱི་ཁྲོམ་རའི་དཔལ་འབྱོར་ཐད་གོ་སྐབས་དང་འགྲན་རྩོད་མཉམ་དུ་གནས་པ་དང་གཅིགམི་རིགས་ས་ཁུལ་གྱི་དཔལ་འབྱོར་གོང་འཕེལ་མགྱོགས་པོ་འགྲོ་བ་དང་གོང་འཕེལ་གྱི་ཆུ་ཚད་དམའ་བའི་གནས་ཚུལ་ལྡན་པ་དང་གཉིས།རྒྱལ་ཁབ་ཀྱིས་མི་རིགས་ས་ཁུལ་ལ་རྒྱབ་སྐྱོར་བྱེད་ཤུགས་ཆེ་རུ་གཏོང་བ་དང་མི་རིགས་ས་ཁུལ་གྱི་གཞི་རྩའི་སྤྱི་པའི་ཞབས་ཞུའི་ནུས་པའི་འཛུགས་སྐྱོང་བྱེད་ཤུགས་སྔར་བས་ཞན་པའི་གནས་ཚུལ་ལྡན་པ་དང་གསུམ།མི་རིགས་ཁག་བར་ཕན་ཚུན་སྤེལ་རེས་དང་འབྲེལ་བ་དམ་ཟབ་བྱེད་ཤུགས་ཆེ་རུ་འགྲོ་བ་དང་མི་རིགས་ཀྱི་རྒྱུ་རྐྱེན་ལས་བྱུང་བའི་འགལ་བ་མང་དུ་འགྲོ་བ་གཉིས་མཉམ་དུ་གནས་པ་དང་བཞི།མི་རིགས་ཁ་བྲལ་དང་ཆོས་ལུགས་ཐད་ཀྱི་ཐལ་སྐྱོད།གཏུམ་སྤྱོད་འཇིགས་སྐུལ་ལ་འཐབ་རྩོད་བྱེད་པར་གྲུབ་འབྲས་མངོན་གསལ་དོད་པོ་བྱུང་ཡོད་པ་དང་ས་ཁུལ་ཁ་ཤས་ལ་འཇིགས་སྐུལ་རིང་ལུགས་ཀྱི་བྱ་སྤྱོད་ད་དུང་གནས་ཡོད་པ་སོགས་ཀྱི་གནས་ཚུལ་ཚུད་ཡོད་པས།གནས་བབ་གསར་པའི་འོག་གི་མི་རིགས་ལས་དོན་སྐོར་གྱི་མཛུབ་སྟོན་བསམ་བློ་སྔར་བས་ཁ་གསལ་དུ་བཏང་ནས།ཀྲུང་ཧྭ་མི་རིགས་ཀྱི་རླབས་ཆེན་བསྐྱར་དར་གྱི་ཀྲུང་གོའི་ཕུགས་འདུན་མངོན་འགྱུར་ཡོང་ཆེད་ཐུན་མོང་དུ་འབད་བརྩོན་བྱེད་དགོས་ཞེས་བསྟན།